text: Elisabeth (Bess) Marguerite de Varel Mensendieck stovnaði mensendieckfimleikin fyri umleið 120 árum síðani. Hon varð borin í heim í New York í 1864. Foreldur hennara vóru hollendsk.
text: #000001
text: Sum ung fór Bess til Paris at læra myndahøggarayrkið. Hon fýltist á, at summi av teimum, sum sótu model, høvdu stak vánaligan kropsburð samanborið við tann vakra kropsburðin, sum tær fornu griksku høgdu myndirnar høvdu. Hon var sannførd um, at tað átti at vera møguligt at broyta kropsburðin.
text: #000003
text: Fyri at kunna seg um mannakroppin fór hon til Schweitz at lesa til lækna. Síðst í 1800-talinum var fróðskaparsetrið í Zurich einasta staðið, sum loyvdi kvinnum at lesa medisin. Sostatt varð Bess Mensendieck ein av fyrstu kvinnuligu læknunum í Europa.
text: #000004
text: Fyrstu næmingar hennara vóru poliosjúklingar. Úrslitini vóru so mikið góð, at hon gjørdist ein eftirspurdur fyrilestrarhaldari á fróðskaparsetrum í Amerika og í fleiri londum í Europa. Eitt tíðarskeið var mensendieck fimleikur í uml. 60 londum og í nógvum skúlum í USA, millum annað á Yale.
text: #000005
text:  ́Vit eiga at venja okkum til at síggja kroppin sum ein bygning ́ skrivaði Bess Mensendieck í bókini frá 1934 ́It ́s up to you ́ (á donskum ́De daglige bevægelsers skønhed ́)
text: #000009
text: Hon var sannførd um, at tær alisfrøðiligu og mekanisku lógirnar, sum eru galdandi fyri bygningar, eisini eru galdandi fyri menniskjakroppin. Hon skrivaði millum annað um, hvussu stóran týdning ́grundin ́, also føtur og bein hava fyri javnvágina í kroppinum, og at alt sum flytir seg eigur at fylgja teimum alisfrøðiligu og mekanisku lógunum. Ynski hennara var, at longu tá ið børn í barnaskúlanum lærdu um tær alisfrøðiligu og mekanisku lógirnar, skuldu tey eisini samstundis læra um vøddarnar og teirra nøvn, staðseting og virki.
text: #000010
text: Bess Mensendieck hevði góða sopranrødd og sang í operahúsum í Paris og í Rom. Vitanina um andadráttin, sum hon hevði frá sanginum, brúkti hon seinni í samband við fimleikin.
text: #000011
text: Wilhelm 2. keisari í Týsklandi sendi boð eftir Bess Mensendieck at læra hovfrúnnar rættan kropsburð. Honum líkaði lítið tambmagar teirra, sum stóðust av vánaligum kropsburði, har kokan verður trýst frameftir.
text: #000012